rejauldu/bengali-wikipedia huggingface dataset:
সঙ্গীতধর্মী বা হাস্যরসাত্মক টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার হল হলিউড ফরেন প্রেস অ্যাসোসিয়েশন কর্তৃক প্রদত্ত বার্ষিক পুরস্কার, যা সঙ্গীতধর্মী বা হাস্যরসাত্মক টেলিভিশন ধারাবাহিকের সেরা অভিনেতাদের প্রদান করা হয়। ১৯৬২ সালের ৫ই মার্চ ১৯তম গোল্ডেন গ্লোব পুরস্কার আয়োজনে "শ্রেষ্ঠ টিভি তারকা - পুরুষ" নামে প্রথম এই পুরস্কার প্রদান করা হয় এবং প্রথমবার এই পুরস্কার অর্জন করেন জন চার্লস ড্যালি ও বব নিউহার্ট। ১৯৬৯ সালে এটি "শ্রেষ্ঠ টিভি অভিনয়শিল্পী - সঙ্গীতধর্মী বা হাস্যরসাত্মক" নামে প্রদান করা হয়, এবং ১৯৮০ সাল থেকে বর্তমান নামে এই পুরস্কার প্রদান করা হচ্ছে। ১৯৬৩ সাল থেকে প্রতি বছর মনোনয়ন গ্রহীতাদের নাম ঘোষণা করা হয়।  অ্যালান আলডা এই বিভাগে সর্বাধিক ছয়বার পুরস্কৃত হয়েছেন এবং সর্বোচ্চ ১১টি মনোনয়ন লাভ করেছেন। বর্তমান বিজয়ী রামি ইউসেফ রামি ধারাবাহিকে অভিনয়ের জন্য এই পুরস্কার অর্জন করেন।  পরিসংখ্যান একাধিকবার বিজয়ী  ৬ বার  অ্যালান আলডা  ৪ বার  মাইকেল জে. ফক্স  ৩ বার  আলেক বল্ডউইন  ২ বার  টেড ড্যানসন  কেলসি গ্রামার  হেনরি উইঙ্কলার  একাধিকবার মনোনীত  ১১ বার  অ্যালান আলডা  ৯ বার  টেড ড্যানসন  মাইকেল জে. ফক্স  ৮ বার  কেলসি গ্রামার  ৭ বার  আলেক বল্ডউইন  জুড হার্শ  ৬ বার  স্টিভ কারেল  এরিক ম্যাকরম্যাক  বব নিউহার্ট  ক্যারল ওকনর  ৫ বার  টিম অ্যালেন  ম্যাট লেব্ল্যাঙ্ক  টনি শ্যালহাউব  আরও দেখুন  হাস্যরসাত্মক ধারাবাহিকে শ্রেষ্ঠ অভিনেতা বিভাগে ক্রিটিকস চয়েস টেলিভিশন পুরস্কার  হাস্যরসাত্মক ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার  হাস্যরসাত্মক ধারাবাহিকে সেরা অভিনেতা বিভাগে স্ক্রিন অ্যাক্টরস গিল্ড পুরস্কার  তথ্যসূত্র  বহিঃসংযোগ    বিষয়শ্রেণী:গোল্ডেন গ্লোব পুরস্কার বিষয়শ্রেণী:সেরা অভিনেতা বিভাগে টেলিভিশন পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টিভি ধারাবাহিক) বিজয়ী
সাঁ পিয়ের ও মিক‌লোঁ জাতীয় ফুটবল দল () হচ্ছে আন্তর্জাতিক ফুটবলে সাঁ পিয়ের ও মিক‌লোঁর প্রতিনিধিত্বকারী পুরুষদের জাতীয় দল, যার সকল কার্যক্রম সাঁ পিয়ের ও মিক‌লোঁর ফুটবলের সর্বোচ্চ নিয়ন্ত্রক সংস্থা ফরাসি ফুটবল ফেডারেশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা উয়েফাের সদস্যপদ লাভ করেনি। ২০১০ সালের ২২শে সেপ্টেম্বর তারিখে, সাঁ পিয়ের ও মিক‌লোঁ প্রথমবারের মতো আন্তর্জাতিক খেলায় অংশগ্রহণ করেছে; ফ্রান্সের সাঁ-গ্রাতিয়েঁতে অনুষ্ঠিত উক্ত ম্যাচে সাঁ পিয়ের ও মিক‌লোঁ রেউনিওঁয়ের কাছে ১১–০ গোলের ব্যবধানে পরাজিত হয়েছে।  ১,৪০০ ধারণক্ষমতাবিশিষ্ট জন গিদার্দিন স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সাঁ পিয়ের ও মিক‌লোঁয় অবস্থিত। বর্তমানে এই দলের ম্যানেজারের দায়িত্ব পালন করছেন ইয়ানিক লাফোঁ।  ফিফা এবং উয়েফাের সদস্যপদ না থাকার ফলে সাঁ পিয়ের ও মিক‌লোঁ এপর্যন্ত একবারও ফিফা বিশ্বকাপ এবং উয়েফা ইউরোপীয় চ্যাম্পিয়নশিপে অংশগ্রহণ করতে পারেনি।  র‌্যাঙ্কিং ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে সাঁ পিয়ের ও মিক‌লোঁর কোন স্থান নেই। অন্যদিকে, বিশ্ব ফুটবল এলো রেটিংয়ে সাঁ পিয়ের ও মিক‌লোঁর সর্বোচ্চ অবস্থান হচ্ছে ২১৬তম (যা তারা ২০১০ সালে অর্জন করেছিল) এবং সর্বনিম্ন অবস্থান হচ্ছে ২২৫। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:  বিশ্ব ফুটবল এলো রেটিং  তথ্যসূত্র  বিষয়শ্রেণী:সাঁ পিয়ের ও মিক‌লোঁ জাতীয় ফুটবল দল বিষয়শ্রেণী:ইউরোপের জাতীয় ফুটবল দল
thumb|গঙ্গা নদী পাটনা জেলা হল পূর্ব ভারতের বিহার রাজ্যের ৩৯টি জেলার অন্যতম। এই জেলার সদর হল রাজ্যের রাজধানী পাটনা। পাটনা জেলা পাটনা বিভাগের অন্তর্গত।  ২০১১ সালের জনগণনা অনুসারে পাটনা জেলা বিহারের সর্বাধিক জনবহুল জেলা।  ইতিহাস ১৯৭৬ সালে পাটনা জেলা ভেঙে নালন্দা জেলা গঠিত হয়।  বর্তমানে পাটনা জেলা ভারতের দ্রুততম বর্ধনশীল জেলাগুলির একটি।  ভূগোল পাটনা জেলার আয়তন । আয়তনের দিক থেকে এই জেলা সলোমন দ্বীপপুঞ্জের মাকিরা দ্বীপের প্রায় সমান।  পাটনা জেলায় ৬টি মহকুমা রয়েছে। এগুলি হল: পাটনা সদর, পাটনা মহানগরী, বাড়, দানাপুর, মাসাউড়ি ও পালিগঞ্জ। মহকুমাগুলি নিম্নোক্ত ব্লকে বিভক্ত: পাটনা সদর, ফুলোয়ারি শরিফ, সম্পৎচক, ফাতুহা, খুসরুপুর, দানিয়াওয়ান, বখতিয়ারপুর, বাড়, বেলচি, আথমলগোলা, মোকামা, পান্ডারাক, ঘোসোয়ারি, বিহতা, মানের, দানাপুর, নউবতপুর, মাসাউড়ি, ধানারুয়া ও পুনপুন।  জনপরিসংখ্যান ২০১১ সালের জনগণনা অনুসারে, পাটনা জেলার জনসংখ্যা ৫,৮৩৮,৪৬৫। যা নিকারাগুয়া রাষ্ট্র বা মার্কিন যুক্তরাষ্ট্রের মেরিল্যান্ড রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যে পাটনা জেলার স্থান ১৫শ। জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২২.৩৪%।	জেলার লিঙ্গানুপাতের হার প্রতি ১০০০ পুরুষে ৮৯৭ জন মহিলা এবং সাক্ষরতার হার ৭২.৪৭%।  জলবায়ু  অর্থনীতি ২০০৬ সালে পঞ্চায়েত মন্ত্রক পাটনা জেলাটিকে দেশের ২৫০টি সর্বাধিক অনগ্রসর জেলার তালিকাভুক্ত করে। বিহারের যে ৩৮টি জেলাBy: Manav Saurav : Government of Bihar website :gov.bih.nic.in/Profile/Districts.htm অনগ্রসর অঞ্চল অনুদান তহবিল কর্মসূচির অধীনে অনুদান পায়, পাটনা জেলা তার অন্যতম।  জেলার প্রধান কৃষিজ ফসল হল ধান, ভুট্টা, ডাল, গম ও তৈলবীজ। জেলার এক-তৃতীয়াংশই ধানখেত। দিয়ারা অঞ্চলে সবজি ও তরমুজের মতো পণ্যশস্যও উৎপন্ন হয়।  জেলার প্রধান শিল্প হল চর্মশিল্প, কুটির শিল্প ও কৃষিজ পণ্য-প্রক্রিয়াকরণ  শিল্প।  তথ্যসূত্র  বহিঃসংযোগ   Patna Information Portal  বিষয়শ্রেণী:পাটনা বিভাগ বিষয়শ্রেণী:বিহারের জেলা বিষয়শ্রেণী:পাটনা জেলা
কেকপিএইচপি একটি ওপেন সোর্স সফটওয়্যার যা,  ওয়েব ফ্রেমওয়ার্ক ব্যবহারের জন্য তৈরি করা হয়েছে  পিএইচপি দিয়ে।   ইতিহাস  ২০০৫ সালের এপ্রিলে পোলিশ প্রোগ্রামার মিশাল তাতারিওউইচজ পিএইচপি-তে একটি রেপিড এপ্লিকেশন ডেভেলপমেন্ট ফ্রেমওয়ার্কের সংস্করণ লিখেছিলেন, যা ছিল কেকপিএইচপির প্রথম সংস্করণ। তিনি এমআইটি লাইসেন্সের আওতায় এটি প্রকাশ করেছিলেন এবং এটি ডেভেলপারদের অনলাইন সম্প্রদায়ের জন্য উন্মুক্ত করেছিলেন।   সম্মেলন    বছর স্থান২০১৯টোকিও, জাপান২০১৭নিউ ইয়র্ক, নিউ ইয়র্ক, মার্কিন যুক্তরাষ্ট্র২০১৬আমস্টারডাম, নেদারল্যান্ডস ২০১৫নিউ ইয়র্ক, নিউ ইয়র্ক, মার্কিন যুক্তরাষ্ট্র ২০১৪ মাদ্রিদ, স্পেন ২০১৩ সান ফ্রান্সিস্কো, ক্যালিফোর্নিয়া, মার্কিন যুক্তরাষ্ট্র ২০১২ ম্যানচেস্টার, যুক্তরাজ্য ২০১১ ম্যানচেস্টার, যুক্তরাজ্য ২০১০ শিকাগো, ইলিনয়, মার্কিন যুক্তরাষ্ট্র ২০০৯ বার্লিন, জার্মানি ২০০8 বুয়েনোস আইরেস, আর্জেন্টিনা ২০০8 অরল্যান্ডো, ফ্লোরিডা, মার্কিন যুক্তরাষ্ট্র   তথ্যসূত্র    বহিঃসংযোগ     বিষয়শ্রেণী:মুক্ত কম্পিউটার গ্রন্থাগার বিষয়শ্রেণী:ওপেন সোর্স সফটওয়্যার বিষয়শ্রেণী:সফটওয়্যার বিষয়শ্রেণী:এমআইটি লাইসেন্স ব্যবহারকৃত সফটওয়্যার
প্রায়োপবেশ (   , IAST prāyopaveshanam, আক্ষরিক অর্থে উপবাসের মাধ্যমে মৃত্যুর সংকল্প করা  )  হিন্দুধর্মের একটি অনুশীলন যা এমন একজন ব্যক্তির উপবাসের মাধ্যমে মৃত্যুকে বোঝায় যার কোনো ইচ্ছে বা উচ্চাকাঙ্ক্ষা অবশিষ্ট নেই ও জীবনে কোনো দায়িত্বও অবশিষ্ট নেই।  এটি দুরারোগ্য ব্যাধি বা বড় শারিরীক অক্ষমতার ক্ষেত্রেও অনুমোদিত।  জৈন ধর্মেও এই প্রথা বিদ্যমান রয়েছে যাকে সান্থরা বলা হয়।  শর্ত ও নিয়ম প্রায়োপবেশ খুবই কঠোর নিয়ম দ্বারা আবদ্ধ। শুধুমাত্র যে ব্যক্তির কোন ইচ্ছা বা উচ্চাকাঙ্ক্ষা অবশিষ্ট নেই ও জীবনে কোন দায়িত্ব অবশিষ্ট নেই তারা এটি পালন করার অধিকারী। এটি করার সিদ্ধান্তটি অবশ্যই আগে থেকেই সর্বজনীনভাবে ঘোষণা করা উচিত। প্রাচীন আইন প্রণেতারা এমন শর্তগুলি নির্ধারণ করেছিলেন যা প্রায়োপবেসের অনুমতি দেয় যেমন, তাদের স্বাভাবিক শারীরিক পরিশুদ্ধির অক্ষমতা, আসন্ন মৃত্যুর সময় আগতপ্রায় হলে বা কোন কালে দেহের অবস্থা যদি বেশি খারাপ হয়ে যায় যার ফলে জীবনের আনন্দ শূন্য অনুভব হয় তখন প্রায়োপবেশ সম্প্রদায়ের নিয়ন্ত্রণের অধীনে করা হয়। উদাহরণ পরীক্ষিৎ প্রায়োপবেশ করেছিলেন  যা ভাগবত পুরাণ-এ ঋষি শুক বা ব্যাস কর্তৃক বর্ণিত হয়েছে।  ১৯৮২ সালে, আচার্য বিনোবা ভাবে (মহাত্মা গান্ধীর আধ্যাত্মিক উত্তরসূরি) প্রয়োপাবেশ করে মারা যান। ২০০১ সালের অক্টোবরে, সৎগুরু শিবায়া সুব্রমুনীয়স্বামী নিজেকে প্রায়োপবেশের অধীন করেন। সুব্রমুনীয়স্বামী টার্মিনাল অন্ত্রের ক্যান্সারে ভুগছিলেন। পরে ১২ নভেম্বর তার অনশনের ৩২ তম দিনে তিনি মারা যান।  ১১ জানুয়ারী ১৯৯৭-এ স্বামী নির্মলানন্দ নিজেকে প্রায়োপবেশের অধীনস্থ করেছিলেন৷ তথ্যসূত্র       বিষয়শ্রেণী:অনশনে দেহত্যাগ বিষয়শ্রেণী:হিন্দু অনুশীলন বিষয়শ্রেণী:ব্রত বিষয়শ্রেণী:ধর্ম ও আত্মহত্যা বিষয়শ্রেণী:ধর্ম ও যন্ত্রণাহীন মৃত্যু বিষয়শ্রেণী:দেহত্যাগ প্রক্রিয়া
মোঃ বদিউজ্জামান (জন্মঃ ৮ জানুয়ারি, ১৯৪৪) বাংলাদেশের দুর্নীতি দমন কমিশনের (দুদক) সাবেক চেয়ারম্যান। তিনি লক্ষীপুর শহরে মজুপুরে জন্মগ্রহণ করেন। তিনি ঢাকা বিশ্ববিদ্যালয় হতে ১৯৬৩ সালে রাষ্ট্র বিজ্ঞানে (অনার্স) এবং ১৯৬৪ সালে এম এ পাশ করেন।   তথ্যসূত্র   বিষয়শ্রেণী:১৯৪৪-এ জন্ম বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:লক্ষ্মীপুর জেলার ব্যক্তি বিষয়শ্রেণী:দুর্নীতি দমন কমিশনের (বাংলাদেশ) চেয়ারম্যান
দৈনিক খাবরাইন ( ) পাকিস্তানের একটি দৈনিক পত্রিকা। এটি পাকিস্তানের অন্যতম বহুল প্রচারিত উর্দু ভাষার সংবাদপত্র। খবরেইন গ্রুপ অফ নিউজ পেপার্স দ্বারা দৈনিক খাবরাইন প্রকাশিত হয়। এটি ইসলামাবাদ, করাচি, লাহোর, পেশোয়ার, মুলতান, হায়দরাবাদ, মুজাফফারাবাদ এবং সুক্কুর থেকে একযোগে প্রকাশিত হয়। 'Khabrain' newspaper listed as a member publication on All Pakistan Newspapers Society (APNS) website Retrieved 22 October 2019Khabrain (daily newspaper) on pknewspapers.com website Retrieved 23 October 2019  এটি অল পাকিস্তান নিউজপেপারস সোসাইটি সংগঠনের সদস্য প্রকাশনা।    প্রখ্যাত কলামিস্ট   জিয়া শহীদ আরিন   ইমতিনান শহীদ   ইসর রানা   হুমায়ূন দার - ইসলামী ব্যাংকিং ও অর্থের বিশেষজ্ঞ Profile of columnist Humayon Dar on Finance Accreditation Agency website Retrieved 22 October 2019   আবদুল ওয়াদুদ   তথ্যসূত্র    বহিঃসংযোগ   উর্দু ভাষায় খাবরাইন অফিসিয়াল সাইট  বিষয়শ্রেণী:পাকিস্তানের সংবাদপত্র বিষয়শ্রেণী:পাকিস্তানের গণমাধ্যম বিষয়শ্রেণী:পাকিস্তানের দৈনিক সংবাদপত্র
পল মাইকেল রোমার (; জন্ম ৬ই নভেম্বর, ১৯৫৫) একজন মার্কিন অর্থনীতিবিদ ও নীতি উদ্যোক্তা। তিনি বস্টন কলেজের অর্থনীতি বিভাগের অধ্যাপক। রোমার বিশ্ব ব্যাংকের প্রধান অর্থনীতিবিদ হিসেবে দায়িত্ব পালন করার জন্য এবং ২০১৮ সালে উইলিয়াম নর্ডহাউসের সাথে যৌথভাবে অর্থনীতিতে নোবেল স্মারক পুরস্কার লাভের জন্য পরিচিত। অন্তর্জাত প্রবৃদ্ধি তত্ত্ব বিষয়ে গবেষণাকর্মের জন্য তিনি ঐ পুরস্কার লাভ করেন। এছাড়া তিনি গাণিতিক ধূম্রজাল তথা "ম্যাথিনেস" শব্দটি প্রবর্তন করেন, যা দিয়ে অর্থনৈতিক গবেষণাতে গণিতের অপব্যবহারকে নির্দেশ করা হয়।  তথ্যসূত্র  বহিঃসংযোগ  বিষয়শ্রেণী:১৯৫৫-এ জন্ম বিষয়শ্রেণী:মার্কিন অর্থনীতিবিদ বিষয়শ্রেণী:নোবেল বিজয়ী অর্থনীতিবিদ বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
থাম্ব|ছবিতে কানি উপজাতি একজন পুরুষকে কৃষি সরঞ্জামসহ দেখা যাচ্ছে। কানি হল ভারতের কেরালার পশ্চিমঘাট এলাকায় বসবাসকারী একটি উপজাতি।   ১৯৮০-এর দশকে বিজ্ঞানীরা জীবনী নামক একটি ভেষজ প্রতিকারের মূল উপাদান হিসেবে বনজ উদ্ভিদ আরোগ্যপচা (ট্রাইকোপাস জেইলানিকাস) ব্যবহার করেন। সূত্রটি শেষ পর্যন্ত আর্য বৈদ্য ফার্মেসি কর্তৃক এর বাণিজ্যিক উদ্যোগ হিসাবে বিকশিত হয়েছিল, উপজাতির কেরালা কানি ওয়েলফেয়ার ট্রাস্ট এর লাইসেন্স ফি এবং রয়্যালটি গ্রহণ করে। সদস্যদের এই উদ্ভিদ চাষে উৎসাহিত করা হয়েছে।   সম্প্রতি আবিষ্কৃত একটি প্রজাতির গাছে বসবাসকারী কাঁকড়ার নামকরণ করা হয়েছে কানি মারানজান্দু এই উপজাতির নামে।    তথ্যসূত্র   বিষয়শ্রেণী:ভারতের তফসিলি জনজাতি বিষয়শ্রেণী:কেরলের সামাজিক গোষ্ঠী
খোদা বক্স (১২ এপ্রিল ১৯২৮ – ১৫ জানুয়ারি, ১৯৯০) ছিলেন একজন বাংলাদেশী বাউল শিল্পী ও সুরকার। তিনি লালনের অনুসারি ছিলেন এবং তার নিজের রচিত বাউল গানের সংখ্যা প্রায় ৯৫০টি। বাউল সঙ্গীতের তার অবদানের জন্য বাংলাদেশ সরকার তাকে ১৯৯০ সালে একুশে পদকে ভূষিত করে।  প্রারম্ভিক জীবন বক্স ১৯২৮ সালে (৩০ চৈত্র, ১৩৩৪ বঙ্গাব্দ) তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চুয়াডাঙ্গা জেলার আলমডাঙ্গা উপজেলার জাঁহাপুর গ্রামে জন্মগ্রহণ করেন। তার পিতা কফিলউদ্দীন ও মাতা ব্যাশোরণ নেছা। তার পিতামহ মিয়াজান বিশ্বাস ঝিনাইদহের শৈলকুপা থানার বিজলেমনহরপুর গ্রামের বাসিন্দা ছিলেন। মিয়াজানের দুই ছেলে তিন কড়ি ও কফিলউদ্দীন। কফিল তার ৩৫ বছর বয়সে তার ফুফুর বাড়ি বর্তমান চুয়াডাঙ্গার আলমডাঙ্গা উপজেলার জাঁহাপুর গ্রামে চলে আসেন এবং সেখানে স্থায়ীভাবে বসবাস শুরু করেন। সেখানেই খোদা বক্সের জন্ম হয়। খোদা বক্স পঞ্চম শ্রেণি পর্যন্ত পড়াশুনা করেন।  কর্মজীবন তিনি দশ বছর বয়স থেকেই গান গাওয়া শুরু করেন। তিনি বাংলাদেশ বেতার এবং বাংলাদেশ টেলিভিশনের নিয়মিত গায়ক ছিলেন। তিনি তার জীবনের অধিকাংশ সময় লালনের আখড়ায় কাটিয়েছেন। কুষ্টিয়ার  ছেউরিয়ায় লালনের আখড়া নির্মাণে তিনিও একজন উদ্যোগী ছিলেন।  ১৯৮৩ সালে তিনি বাংলাদেশ শিল্পকলা একাডেমিতে লালন সঙ্গীতের শিক্ষক হিসেবে যোগ দেন।  খোদা বক্স প্রায় ৯৫০টি গান রচনা করেছেন। তার রচিত কয়েকটি উল্লেখযোগ্য গান হল "শুভ সাধুসঙ্গ লয়ে সাঙ্গপাঙ্গ", "দেবতা হারিয়ে পূজারী কাঁদবি কতদিন"।  ব্যক্তিগত জীবন তিনি রাহেলা খাতুনের (লাইলি বেগম নামেও পরিচিত) সাথে বিবাহবন্ধনে আবদ্ধ হন। তাঁদের দুই সন্তানের মধ্যে জ্যেষ্ঠ হলেন কন্যা মালঞ্চ এবং কনিষ্ঠ হলেন পুত্র আবদুল লতিফ শাহ। ১৯৯৭ সালে খন্দকার রিয়াজুল হক বক্সের গাওয়া ১৪৮টি গান সংবলিত "মরমী কবি খোদা বক্স সাঁই" বইটি সম্পাদনা করেন।  সম্মাননা  বাউল গানে অবদানের জন্য একুশে পদক (১৯৯০)  বাংলা একাডেমির ফেলো (১৯৮৫)  তথ্যসূত্র  বিষয়শ্রেণী:১৯২৮-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:বাউল বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:শিল্পকলায় একুশে পদক বিজয়ী বিষয়শ্রেণী:চুয়াডাঙ্গা জেলার ব্যক্তি বিষয়শ্রেণী:বাংলা একাডেমির সম্মানিত ফেলো বিষয়শ্রেণী:২০শ শতাব্দীর পুরুষ সঙ্গীতজ্ঞ বিষয়শ্রেণী:একুশে পদক বিজয়ী বিষয়শ্রেণী:২০শ শতাব্দীর বাংলাদেশী সঙ্গীতশিল্পী
দ্য মিলেনিয়াম ইউনিভার্সিটি (ইংরেজি: The Millenium University) বাংলাদেশের একটি বেসরকারি বিশ্ববিদ্যালয়।  এটি ২০০৪ সালে প্রতিষ্ঠিত হয়।  উপাচার্য  নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:   অধ্যাপক ড. অভিনয় চন্দ্র সাহা (২০১৬ - বর্তমান)   বিভাগ সমূহ    ব্যাবসায় প্রশাসন (বি.বি.এ, এম.বি.এ. - নিয়মিত, এক্সিকিউটিভ) তথ্য ও যোগাযোগ প্রযুক্তি (বি.এসসি.) তথ্য ও যোগাযোগ প্রযুক্তি (এম.এসসি.)  কম্পিউটার বিজ্ঞান ও প্রকৌশল (বি.এসসি.)  ফার্মেসী (বি.ফার্ম.)  ইংরেজী (বি.এ.)  ইংরেজী (এম.এ.)  আইন (এল.এল.বি.)  আইন (এল.এল.এম.)   অনুষদ সমূহ    ইঞ্জিনিয়ারিং অনুষদ  কলা অনুষদ  আইন অনুষদ  স্বাস্থ্য বিজ্ঞান অনুষদ  আরও দেখুন  সরকারি বিশ্ববিদ্যালয়  বেসরকারি বিশ্ববিদ্যালয়  জাতীয় বিশ্ববিদ্যালয়  তথ্যসূত্র  বহিঃসংযোগ  বাংলাদেশ বিশ্ববিদ্যালয় মঞ্জুরী কমিশনের ওয়েবসাইট  বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:২০০৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:২০০৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৩-এ বাংলাদেশে প্রতিষ্ঠিত
right|thumb|300px|2dFGRS উপাত্তের উপস্থাপন জ্যোতির্বিজ্ঞানে ২ডিএফ ছায়াপথ লোহিত অপসারণ জরিপ () বলতে অ্যাংলো-অস্ট্রেলিয়ান অবজার্ভেটরি পরিচালিত একটি লোহিত সরণ জরিপকে বোঝায়। জরিপটি ১৯৯৭ সাল থেকে ২০০২ সালের ১১ই এপ্রিল পর্যন্ত ৩.৯ মিটার অ্যাংলো-অস্ট্রেলিয়ান টেলিস্কোপ দিয়ে সম্পাদন করা হয়।  ২০০৩ সালের ৩০শে জুন এই জরিপে প্রাপ্ত উপাত্ত জনগণের কাছে উন্মুক্ত করে দেওয়া হয়। জরিপটি স্থানীয় মহাবিশ্বের একটি অংশের বৃহৎ পরিসর কাঠামো নির্ণয় করে। বর্তমানে এটি স্লোয়ান ডিজিটাল স্কাই সার্ভে-র পরেই বিশ্বের ২য় বৃহত্তম লোহিত সরণ জরিপ। স্টিভ ম্যাডক্স এবং জন পিকক প্রকল্পটির দায়িত্বে আছেন।   তথ্যসূত্র   বিষয়শ্রেণী:ভৌত বিশ্বতত্ত্ব বিষয়শ্রেণী:পর্যবেক্ষণমূলক জ্যোতির্বিজ্ঞান
ভবানীপুর রেলওয়ে স্টেশন বাংলাদেশের রংপুর বিভাগের দিনাজপুর জেলার পার্বতীপুর উপজেলার একটি রেলওয়ে স্টেশন।  ইতিহাস  পরিষেবা ভবানীপুর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো: একতা এক্সপ্রেস দ্রুতযান এক্সপ্রেস পঞ্চগড় এক্সপ্রেস রূপসা এক্সপ্রেস সীমান্ত এক্সপ্রেস বরেন্দ্র এক্সপ্রেস তিতুমীর এক্সপ্রেস নীলসাগর এক্সপ্রেস কুড়িগ্রাম এক্সপ্রেস রকেট এক্সপ্রেস উত্তরা এক্সপ্রেস ও লোকাল ট্রেন।  তথ্যসূত্র  বিষয়শ্রেণী:দিনাজপুর জেলার রেলওয়ে স্টেশন
থাম্ব|Islam খুমুস (ইংরেজিতে Khumus) একটি আরবি শব্দ যার অর্থ কোন বস্তুর ১/৫ ভাগ বা এক-পঞ্চমাংশ। খারাজের মত এটাও ইসলামী রাষ্ট্রের আয়ের উৎস। ইসলামী অর্থনীতির পরিভাষায় খুমুস অর্থ ঐ সকল সম্পদের মধ্যে এক পঞ্চমাংশ যা ইসলাম বাইতুলমালে জমা দিতে নির্দেশ জারী করেছে। আর এসব সম্পদের মধ্যে যুদ্ধলব্ধ গণিমতের সম্পদ, খনিজ সম্পদ, সামুদ্রিক সম্পদ সবিশেষ উল্লেখ যোগ্য।  ১. গনিমতের সম্পদ: অমুসলিম সম্প্রদায়ের সাথে রণক্ষেত্রে বিজয়ী হবার পর যুদ্ধের ময়দানে পরিত্যক্ত সম্পদ মুসলিম সম্প্রদায়ের হস্তগত হলে তাকে গনিমত বলে । যুদ্ধাস্ত্র, খাদ্যসামগ্রী, যানবাহন, পোশাক-পরিচ্ছদ ইত্যাদী গনিমতের সম্পদের অন্তর্ভুক্ত। গনিমতের মালের ক্ষেত্রে খুমুসের বিধান হচ্ছে প্রাপ্ত সম্পদের ১/৫ ভাগ ইসলামী রাষ্ট্রের বাইতুল মালে জমা হবে।  ২. খনিজ সম্পদ: খনিজ সম্পদকে আরবিতে রিকায বলে। ইসলামী অর্থনীতির বিধানুসারে খনিজ সম্পদের এক-পঞ্চমাংশ বাইতুলমাল জমা হবে।যেন প্রাকৃতিক সম্পদের উপর দেশের সর্বসাধারণের অধিকার স্বীকৃত হয। এখাতের আয় থেকে জনকল্যাণে ব্যয় করা হয়।  ৩. সামুদ্রিক সম্পদ: খনিজ সম্পদের ন্যায় সামুদ্রিক সম্পদের এক পঞ্চমাংশ রাষ্ট্রীয় কোষাগার বাইতুলমালের জন্য নির্দিষ্ট। সামুদ্রিক মৎস্য, মণিমুক্তা, প্রবাল, মূল্যবান পাথর ও অন্যান্র সামগ্রীর উপরও এক পঞ্চমাংশের বিধান কার্যকরী হবে। এছাড়া বড় বড় নদী, হ্রদ, হাওড় ইত্যাদীতে মৎস্য চাষ হলে কিংবা প্রাকৃতিক মৎস্য ধৃত হলে খুমুস বা এক পঞ্চমাংশের বিধান কার্যকর হবে।  বিষয়শ্রেণী:ইসলামী অর্থনীতির পরিভাষা বিষয়শ্রেণী:ইসলামি আইন বিষয়শ্রেণী:যাকাত বিষয়শ্রেণী:ইসলামি অর্থনীতি বিষয়শ্রেণী:ইসলাম ও সমাজ বিষয়শ্রেণী:শিয়া ইসলাম বিষয়শ্রেণী:শরিয়াহ-তে আরবি শব্দ ও বাক্যাংশ বিষয়শ্রেণী:ইসলামি আইনের পরিভাষা
ত্বহা কারান (২ জুন ১৯৬৯ – ১১ জুন ২০২১) দক্ষিণ আফ্রিকার একজন ইসলামি পণ্ডিত এবং ফকিহ ছিলেন। তিনি দক্ষিণ আফ্রিকার মুসলিম জুডিশিয়াল কাউন্সিলের প্রধান মুফতি ছিলেন। এছাড়াও তিনি মাহাজজাহ গবেষণা ইনস্টিটিউট ও স্ট্র্যান্ডের দারুল উলুম আল আরাবিয়্যাহ আল ইসলামিয়্যাহর প্রতিষ্ঠাতা।   জীবনী  ত্বহা কারান ১৯৬৯ সালের ২ জুন কেপ টাউনে জন্মগ্রহণ করেন। তার পিতা ইউসুফ কারান। শুরুতে তিনি ওয়াটারফল ইসলামি ইনস্টিটিউটে কুরআন মুখস্থ করেন। এরপর তিনি ১৯৯১ সালে দারুল উলুম দেওবন্দে দাওরায়ে হাদিস (স্নাতক) সমাপ্ত করেন। পরে তিনি কায়রো বিশ্ববিদ্যালয়ে দুই বছর অধ্যয়ন করেন। তার শিক্ষকদের মধ্যে সাঈদ আহমদ পালনপুরী অন্যতম। তিনি শাফিঈ ফিকহের অনুসারী ছিলেন কিন্তু হানাফিদের নিকটবর্তী ছিলেন এবং নিজেকে দেওবন্দি দাবি করতেন।  তাকে দক্ষিণ আফ্রিকায় একজন প্রভাবশালী চিন্তাবিদ হিসেবে দেখা হত। খলিল ইব্রাহিম মুলা কাছির তাকে ‘আশ শাফি আস সগির’ (ছোট শাফি) উপাধিতে ভূষিত করেছিলেন। ১৯৯৬ সালে তিনি স্ট্র্যান্ডে দারুল উলুম আল আরাবিয়্যাহ আল ইসলামিয়্যাহ প্রতিষ্ঠা করেন। তার তত্ত্বাবধানে ২০১৬ সালে মাদ্রাসাটির মহিলা শাখা শুরু হয়, যেখানে তিনি কোর্স উপদেষ্টাও ছিলেন। ২০১৫ তিনি মুসলিম জুডিশিয়াল কাউন্সিলের প্রধান মুফতি হিসেবে তার বাবা ইউসুফ কারানের স্থলাভিষিক্ত হন। তিনি মাহাজজাহ গবেষণা ইনস্টিটিউটের প্রতিষ্ঠাতা ও পরিচালক ছিলেন, এই ইনস্টিটিউটটি সাহাবাদের সমালোচনার বিরোধিতা করত। তিনি শিয়া সম্প্রদায়ের সাথে বিতর্ক করার জন্য দক্ষিণ আফ্রিকা জুড়ে পরিচিত ছিলেন। নব্বইয়ের দশকের গোড়ার দিকে আজম তারিক শিয়াদের খণ্ডন করার ক্ষেত্রে তাকে অসাধারণ দক্ষ বিবেচনা করেছিলেন। তার রচনার মধ্যে ‘ফ্লিয়িং ফ্রম ফেইট টু ফেইট: ৪০ আহাদিস অন কনটেইজন এন্ড প্যান্ডামিকস’ অন্যতম।  তিনি ২০২১ সালের ১১ জুন করোনাভাইরাসে আক্রান্ত হয়ে মৃত্যুবরণ করেন। আবদুর রহমান ইবনে ইউসুফ ম্যাঙ্গেরা, ফারাজ রব্বানি, ইসমাইল ইবনে মুসা মেঙ্ক, ওমর সুলেইমান, ইয়াসির ক্বাদি প্রমুখ তার মৃত্যুতে শোক প্রকাশ করেছেন।   আরও দেখুন   দেওবন্দি ব্যক্তিত্বের তালিকা  দক্ষিণ আফ্রিকায় দেওবন্দ আন্দোলন   তথ্যসূত্র   বিষয়শ্রেণী:কায়রো বিশ্ববিদ্যালয়ের প্রাক্তন শিক্ষার্থী বিষয়শ্রেণী:শাফিঈ ব্যক্তি বিষয়শ্রেণী:দেওবন্দি ব্যক্তি বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:২০২১-এ মৃত্যু বিষয়শ্রেণী:১৯৬৯-এ জন্ম বিষয়শ্রেণী:সুন্নি ইসলামের পণ্ডিত বিষয়শ্রেণী:শাফিঈ ফিকহ পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:ইসলামি ব্যক্তিত্ব বিষয়শ্রেণী:মুসলিম জুডিশিয়াল কাউন্সিলের সভাপতি বিষয়শ্রেণী:সাঈদ আহমদ পালনপুরীর ছাত্র
শিউলি সাহা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় দুইবার বিধায়ক হিসেবে নির্বাচিত হয়েছেন।List of Winners in West Bengal 2011List of Winners in West Bengal 2016  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিম মেদিনীপুর জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:২১শ শতাব্দীর ভারতীয় নারী রাজনীতিবিদ
ব্যাবিলন বিশ্ববিদ্যালয় () ইরাকের ব্যাবিলনে অবস্থিত একটি বিশ্ববিদ্যালয়। এটি ব্যাবিলন প্রদেশের হিলাহ শহরের সাত কিলোমিটার দক্ষিণে অবস্থিত তিনটি প্রাঙ্গণের মধ্যে ২০টি কলেজ নিয়ে গঠিত। বিশ্ববিদ্যালয়ের চত্বরটি মূলত ব্যাবিলনের প্রশাসনিক প্রতিষ্ঠান ছিল। পরবর্তীতে, ১৯৯১ সালে নিজস্ব বিশ্ববিদ্যালয় হিসেবে প্রতিষ্ঠিত হওয়ার আগে কিছু ভবন কুফা বিশ্ববিদ্যালয়ের মেডিকেল কলেজ দ্বারা ব্যবহারের জন্য গৃহীত হয়েছিল।  বিশ্ববিদ্যালয়টিতে এখন বিভিন্ন বিষয় পড়ানো হয় এবং ১৯৯০ এর দশক থেকে রাত্রিকালীন বিষয় শেখানো শুরু করে। ১৯৯৭ সালে উচ্চ বিদ্যালয়ের পরীক্ষায় অসুবিধা বৃদ্ধি পাওয়ার পর এগুলো জনপ্রিয় হয়ে ওঠে, বিশেষ করে সচ্ছল পরিবারগুলো মধ্যে।  এটি ব্যাবিলন বিশ্ববিদ্যালয়ের দিনপঞ্জি  এবং ব্যাবিলনের মেডিকেল দিনপঞ্জি প্রকাশ করে।   শিক্ষার্থী  বিশ্ববিদ্যালয়টি বিভিন্ন অঞ্চলের শিক্ষার্থীদের আকর্ষণ করে। ছাত্র সংগঠনের বৃহত্তম অংশ ব্যাবিলন প্রদেশের ছাত্রদের নিয়ে গঠিত। এছাড়াও এটি কারবালা, বাগদাদ, দিওয়ানিয়া, কুফা এবং নাজাফের অসংখ্য শিক্ষার্থীকে আকর্ষণ করে।  বিশ্ববিদ্যালয়ের একটি ছাত্র-পরিচালিত সংবাদপত্র রয়েছে। চারুকলা কলেজের শিক্ষার্থীদের দ্বারা নির্মিত নাটকগুলো অভ্যন্তরীণ এবং জাতীয় অনুষ্ঠান ও ফোরাম উভয়ভাবেই পরিবেশিত হয়। বিশ্ববিদ্যালয়ের প্রাক্তন শিক্ষার্থীদের কর্মী নির্বাচন করার ক্ষমতা রয়েছে।   কলেজ  বিশ্ববিদ্যালয়টি বিশটি কলেজে বিভক্ত, যা নিম্নরূপ:   কৃষি কলেজ  শিল্পকলা কলেজ  প্রাথমিক শিক্ষা কলেজ  কম্পিউটার প্রযুক্তি কলেজ  দন্তবিজ্ঞান কলেজ  শিক্ষা (জাবির ইবনে হায়য়ান) কলেজ  শিক্ষা (সাফি আল-দীন) কলেজ  প্রকৌশল কলেজ  চারুকলা কলেজ  আইন কলেজ  ব্যবস্থাপনা এবং অর্থনীতি কলেজ  উপাদান বিজ্ঞান কলেজ  চিকিৎসা বিজ্ঞান কলেজ  হামোরাবি চিকিৎসা কলেজ  নার্সিং কলেজ  ফার্মেসি কলেজ  শারীরিক শিক্ষা কলেজ  কুরআন অধ্যয়ন কলেজ  বিজ্ঞান কলেজ  নারীদের জন্য বিজ্ঞান কলেজ  প্রাণি চিকিৎসাবিজ্ঞান কলেজ   আরও দেখুন   ইরাকের বিশ্ববিদ্যালয়ের তালিকা   তথ্যসূত্র    বহিঃসংযোগ   প্রাতিষ্ঠানিক ওয়েবসাইট   প্রাতিষ্ঠানিক ওয়েবসাইট    ব্যাবিলন বিশ্ববিদ্যালয়ের দিনপঞ্জি   বিষয়শ্রেণী:ইরাকের বিশ্ববিদ্যালয় বিষয়শ্রেণী:১৯৯১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯১-এ প্রতিষ্ঠিত বিশ্ববিদ্যালয় ও কলেজ
বিলি রাইট (জন্ম: ৬ ফেব্রুয়ারি, ১৯২৪ - মৃত্যু: ৩ সেপ্টেম্বর, ১৯৯৪) একজন ইংরেজ পেশাদার ফুটবল খেলোয়াড় এবং ম্যানেজার। তিনি ১৯৬২- ১৯৬৬ সাল পর্যন্ত আর্সেনালের ম্যানেজারের দায়িত্ব পালন করেছন।   জন্ম ও শিক্ষাজীবন    কর্মজীবন    খেলা    তথ্যসূত্র    বহিঃসংযোগ   বিষয়শ্রেণী:১৯২৪-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:আর্সেনাল ফুটবল ক্লাব ম্যানেজার বিষয়শ্রেণী:ইংরেজ পুরুষ ফুটবলার বিষয়শ্রেণী:ইংরেজ ফুটবল ম্যানেজার বিষয়শ্রেণী:উলভারহ্যাম্পটন ওয়ান্ডারার্স ফুটবল ক্লাবের খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:১৯৫০ ফিফা বিশ্বকাপের খেলোয়াড় বিষয়শ্রেণী:১৯৫৪ ফিফা বিশ্বকাপের খেলোয়াড় বিষয়শ্রেণী:১৯৫৮ ফিফা বিশ্বকাপের খেলোয়াড় বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:অগ্ন্যাশয়ের ক্যান্সারে মৃত্যু বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংল্যান্ডে ক্যান্সারে মৃত্যু বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:রয়্যাল আর্মি ফিজিক্যাল ট্রেনিং কোরের সৈনিক
আয়ারল্যান্ড ইসলামী ফাউন্ডেশন  (আইএফআই; ) ১৯৫৯ সালে আয়ারল্যান্ডের মুসলিম শিক্ষার্থীদের দ্বারা সম্মিলিতভাবে গঠিত হয়। এই সমিতি ১৯৭৬ সালে আয়ারল্যান্ডের প্রথম মসজিদটি প্রতিষ্ঠা করে। এটি দেশের অন্যান্য শহরে মসজিদ স্থাপনেও সহায়তা করেছিল। বর্তমানে ফাউন্ডেশনের সদর দফতর ডাবলিন ৮, ১৬৩ দক্ষিণ সার্কুলার সড়কের পাশে থাকা ডাবলিন মসজিদ ও ইসলামী কেন্দ্রে অবস্থিত। আয়ারল্যান্ড ইসলামী ফাউন্ডেশন শুরু থেকেই আয়ারল্যান্ডের মুসলমানদের দাপ্তরিক প্রতিনিধি হিসাবে কাজ করে। এটি আয়ারল্যান্ডের মুসলমানদের ধর্মীয়, শিক্ষামূলক এবং সামাজিক প্রয়োজন দেখাশোনা করার ক্ষেত্রে ভূমিকা পালন করে।   আরো দেখুন   আয়ারল্যান্ড প্রজাতন্ত্রে ইসলাম   বহিঃসংযোগ   ডাবলিন মসজিদ সম্পর্কিত তথ্য  বিষয়শ্রেণী:১৯৫৯-এ আয়ারল্যান্ডে প্রতিষ্ঠিত বিষয়শ্রেণী:আয়ারল্যান্ড ভিত্তিক ইসলামী সংগঠন বিষয়শ্রেণী:১৯৫৯-প্রতিষ্ঠিত ইসলামী সংগঠন
মার্লে ওবেরন (; জন্ম: এস্টেল মার্লে ওব্রায়েন টমসন, ১৯ ফেব্রুয়ারি ১৯১১ - ২৩ নভেম্বর ১৯৭৯) ছিলেন একজন ব্রিটিশ-মার্কিন অভিনেত্রী। তিনি ব্রিটিশ চলচ্চিত্র দ্য প্রাইভেট লাইফ অব এইটথ হেনরি (১৯৩৩)-এ অ্যান বলেইন চরিত্রে অভিনয়ের মধ্যে দিয়ে তার চলচ্চিত্র জীবন শুরু করেন। দ্য স্কারলেট পিম্পার্নেল (১৯৩৪) ছবিতে সফলতা অর্জনের পর তিনি স্যামুয়েল গোল্ডউইনের ছবিতে অভিনয়ের জন্য মার্কিন যুক্তরাষ্ট্রে যান। তিনি দ্য ডার্ক অ্যাঞ্জেল (১৯৩৫) ছবিতে অভিনয় করে শ্রেষ্ঠ অভিনেত্রীর জন্য একাডেমি পুরস্কারের মনোনয়ন লাভ করেন। ১৯৩৭ সালে এক গাড়ি দুর্ঘটনায় তিনি মুখে আঘাত পান। তিনি আঘাত সারিয়ে ১৯৭৩ সাল পর্যন্ত চলচ্চিত্র ও টেলিভিশনে সক্রিয় ছিলেন। তিনি ত্রিশটির অধিক চলচ্চিত্রে অভিনয় করেছেন, তন্মধ্যে তার সবচেয়ে উল্লেখযোগ্য চলচ্চিত্র ছিল উদারিং হাইটস্‌ (১৯৩৯)।  প্রারম্ভিক জীবন এস্টেল মার্লে ওব্রায়েন টমসন ১৯১১ সালের ১৯শে ফেব্রুয়ারি ব্রিটিশ ভারতের বম্বে শহরে জন্মগ্রহণ করেন। ১৯১১ সালে রাজা পঞ্চম জর্জের সাথে রানী ম্যারির ভারতে আগমনের সম্মানার্থে মার্লের ডাকনাম প্রদান করা হয় "কুইনি"। মার্লের জন্মসনদে উল্লেখ রয়েছে তার পিতা আর্থার টেরেন্স ওব্রায়েন টমসন ছিলেন একজন ব্রিটিশ যন্ত্র প্রকৌশলী, যিনি ডার্লিংটনের নিবাসী ছিলেন এবং ভারতের রেলওয়েতে কর্মরত ছিলেন। তার জন্মসনদ অনুযায়ী তার মাতা শার্লট সেলবি ইউরেশীয়, যিনি সিলনের নিবাসী ছিলেন এবং তার পূর্বপূরুষগণ মাওরি ছিলেন। মার্লের প্রকৃত মাতা ছিলেন শার্লটের ১২ বছর বয়সী কন্যা কনস্ট্যান্স। চা বাগানের আইরিশ ফোরম্যান হেনরি আলফ্রেড সেলবির সাথে শার্লটের সম্পর্ক ছিল এবং শার্লট ১৪ বছর বয়সে কনস্ট্যান্সকে জন্ম দেন।  তথ্যসূত্র  বহিঃসংযোগ             বিষয়শ্রেণী:১৯১১-এ জন্ম বিষয়শ্রেণী:১৯৭৯-এ মৃত্যু বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:শ্রীলঙ্কান বংশোদ্ভূত ইংরেজ ব্যক্তি বিষয়শ্রেণী:মুম্বইয়ের অভিনেত্রী বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাধিস্ত বিষয়শ্রেণী:ঔপনিবেশিক ভারতে ব্রিটিশ ব্যক্তি বিষয়শ্রেণী:ইঙ্গ-ভারতীয় ব্যক্তিত্ব বিষয়শ্রেণী:ব্রিটিশ ভারতের অভিনেত্রী